Aarhuus Stifts-Tidende, 1839-12-26
Som man nu seer, er Jndbydelsen til en Samling i den Anledning udstædt fra samtlige Sognefogder af Odense Herred i Forening med den Deputerede for de mindre Landeiere, C. H. Hansen. En Embedsmand, nogle Adelige og Godseiere i Stiftet, have imidlertid ligeledes foranstaltet en Samling, for, i Forening med Bondestanden at indgaae med en Adresse; men da de Førstnævnte havde Grund til at antage, at denne Adresse ene og alene skal indeholde en Lykønskning, uden at omtale eller udtale Bondestandens lønligste Trang, vigtigste Jnteresser og inderligste Forhaabninger, have de troet ikke at burde opgive den først fattede Beslutning at indgaae med en allene fra Bondestanden. Vor Konge, siges der i en des angaaende udstædt Kundgjørelse af 15de ds., er en viis og naadig Herre; han vil gjerne høre og mærke, hvad Bondestanden i disse betydningsfulde Dage kunde have at fremføre for ham. Til Bondestandens egen funde Bedømmelse og Valg henstilles nu, til hvilket Selskab den rigeligst vil slutte sig, til Godseiernes eller til voxt." Bøndernes Forsamling var bestemt til den 23de ds. paa Raadhuussalen i Odense.Det af Legationssecretair Hvass til Randrup convocerede Møde af Landmænd i Aalborg og Hjørring Amter, for at raadslaae om at sende en Deputation med en Lykønsknings=Adresse til Hs. M. Kongen, fandt Sted i Aalborg den 19de ds. Efter en levende Discussion blev besluttet, ingen Deputation at lade afgaae, men derimod med Posten at indseende en Adresse til Hs. Majestæt. (Aalb. Av.) Følgende er den af Staden Aalborgs Borger repræsentation (ikke den samlede Communalbestyrelse) indgivne Adresse Allernaadigste Konge! Med dyb Smerte modtog Deres Majestæts tro Stad Aalborg Efterretningen om hvisalig Frederik den Sjettes Død; thi han var os, som alle Danske, kjær. Men ligesom hans fremrykkende Alder og anstrængte Virken længe havde forberedet os paa at modtage Budskabet om hans Indgang til den evige Hvile, saaledes er det ikke først nu, at vor Tanke har dvælet ved Deres Majestæt, som hans Efterfølger paa Danmark Trone. Deres Majestæts inderlige Overbeviisning om Christendommens Guddommelighed, forenet med Tolerance, Deres Majestæts høie Sands for Kunst og Videnskab, forenet med dyb Jndtrængen i flere af Videnskabernes forskjellige Fag; Deres Majestæts nøie Kundskab til Regjeringsforretningernes Details, forenet med Deeltagelse i den høiere Statstyrelse; Deres Majestæts dybe Agtelse for Nordboens gjennem Aarhundreder bevarede Nationalitet, forenet med heldige Bestræbelser for at fyldestgjøre Ønsket og en større Selvstændighed; Deres Majestæts fortrolige Bekjendtskab med Landets financielle Kræfter og Byrder, forenet med salig Kong Frederik den Sjettes Beredvillighed til at laane Øre til den enkelte Undersaats, som Nationalrepræsentationens Besværinger og Ønsker; Deres Majestæts hele Personlighed har forlængst befæstet hos os det glade Haab, at Deres Majestæts Regjering vil udmærke sig, ved at Religionsfriheden beskyttes, ved at Kunster og Videnskaber blomstre, ved at Regjerings Organernes Forretninger simplificeres, for at de bedste Kræfter kunne anvendes til høiere StatsØiemeeds Fremme, ved at en i Nationens Caracteer, grundet og med Oplysningens Fremskriden stemmende Lovgivning opretholdes; og ved, at der ei blot værnes og fredes om den Stænderinstitution, som høisalig Kong Frederik den Sjette skjænkede sit Folk, men tillige, at den ved Gjennemførelsen af hensigtsmæssige Reformer udvides. og forbedres efter Tidernes Tarv, saa at den i kommende Dage kan staae ligesaa urokkelig og bære lige saa velsignelsesrige Frugter, som andre af Deres Majestæts tidligere Foretagender. Det er dette trygge Haab, der skynder os til, som Repræsentanter for Deres Majestæts tro Stad, Aalborg, at udtale vor Glæde over Deres Majestæts Tronbestigelse, og med uhyklet Varme at bevidne Deres Majestæt vort tro og hengivne Sindelag. Kongernes Konge forunde Deres Majestæt et langt og lykkeligt Regimente, Han lægge sin Kraft og Velsignelse til De ves Majestæts Regent Viisdom.